stanford-oval/wikipedia huggingface dataset:
อาหารเย็นวันคริสต์มาส

ไก่งวงอบในเตาอบ
ในหลายธรรมเนียมนิยมรับประทานของหวานหลังอาหารจานหลัก ในภาพนี้ พุดดิงคริสต์มาสถูกจุดไฟหลังจากราดบรั่นดีลงไป
อาหารเย็นวันคริสต์มาส (อังกฤษ: Christmas dinner) เป็นอาหารที่รับประทานตามธรรมเนียมในวันคริสต์มาส มื้ออาหารเย็นนี้สามารถจัดขึ้นได้ในเวลาใดเวลาหนึ่ง ตั้งแต่เวลาเย็นของวันคริสต์มาสอีฟไปจนถึงเวลาเย็นของวันคริสต์มาส มื้ออาหารมักจะอุดมสมบูรณ์เป็นพิเศษตามธรรมเนียมการเฉลิมฉลองของคริสต์ศาสนิกชน และเป็นส่วนสำคัญของการรวมตัวกันเพื่อเฉลิมฉลองการมาถึงของเทศกาลคริสต์มาส  ในหลายกรณี มีองค์ประกอบทางพิธีกรรมในมื้ออาหารที่เกี่ยวข้องกับการเฉลิมฉลองทางศาสนา เช่น การกล่าวสรรเสริญ
มื้ออาหารเย็นวันคริสต์มาสมีความแตกต่างกันไปในแต่ละส่วนของโลกตามอาหารประจำภูมิภาคและธรรมเนียมท้องถิ่น ในหลายส่วนของโลก โดยเฉพาะอย่างยิ่งอดีตอาณานิคมของอังกฤษ มื้ออาหารนี้มีความเชื่อมโยงบางอย่างกับอาหารเย็นวันคริสต์มาสของอังกฤษที่มีเนื้อย่างและพุดดิง พุดดิงคริสต์มาสและเค้กคริสต์มาสมีพัฒนามาจากธรรมเนียมนี้
ในประเทศที่ไม่มีธรรมเนียมของคริสต์ศาสนิกชนอย่างยาวนาน มื้ออาหารเย็นวันคริสต์มาสอาจได้รับอิทธิพลอย่างมากจากวัฒนธรรมประชานิยม ตัวอย่างเช่นในประเทศญี่ปุ่นซึ่งนิยมบริโภคอาหารแบบสั่งกลับบ้านของเคเอฟซี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาหารเย็นวันคริสต์มาส
อาเทน

ฟาโรห์อเคนาเตนและครอบครัวกำลังบูชาเทพอาเทน
อาเทน (อังกฤษ: Aten) เป็นสุริยเทพพระองค์หนึ่ง ได้รับการนับถือมากในสมัยฟาโรห์อเมนโฮเตปที่ 4 ที่ต้องการเปลี่ยนให้ชาวอียิปต์นับถือเทพอาเทนเพียงพระองค์เดียว ทรงเปลี่ยนพระนามของพระองค์เป็นแอเคนาเทนและสร้างเมืองอเคทาเทนเป็นเมืองหลวงใหม่ถวายแด่เทพเจ้าพระองค์นี้
อาเทนเป็นเทพเจ้าผู้ยิ่งใหญ่แห่งเมืองธีบส์ มีรูปเป็นบุรุษเพศ เศียรประดับศิราภรณ์รูปขนนกยาว ยุคหลังพระนามเพี้ยนเป็น อาตอน หรือ อาเทน ในยุคของฟาโรห์อาเมนโฮเทปที่ 4 ได้ทรงพยายามให้คนอียิปต์ทั้งมวลหันมาเคารพเทพอาเทนเพียงองค์เดียว ซึ่งนับเป็นความพยายามในการปฏิรูปความเชื่อครั้งยิ่งใหญ่ โดยฟาโรห์เองได้เปลี่ยนพระนามเป็น แอเคนาเทน (Akhenaten) และฟาโรห์องค์ต่อมาก็ทรงพระนามที่เกี่ยวข้อง คือ ตุตันคาเมน เป็นต้น อาเทน หรืออามุน ถือเป็นเทพแห่งดวงอาทิตย์ ได้ถูกนำมารวมกับ รา หรือ เร กลายเป็นสุริยเทพซึ่งเป็นใหญ่เหนือเทพทั้งปวง
อาสนวิหารยอร์ก

| อาสนวิหารยอร์ก |
| --- | --- |
York Minster
อาสนวิหารยอร์ก

53°57′43″N 1°4′55″W﻿ / ﻿53.96194°N 1.08194°W﻿ / 53.96194; -1.08194
ที่ตั้ง: ยอร์ก
ประเทศ: สหราชอาณาจักร
นิกาย: แองกลิคัน
เว็บไซต์: อาสนวิหารยอร์ก
สถานะ: อาสนวิหาร
เหตุการณ์: หอประชุมนักบวช, หน้าต่างประดับกระจกสี (ศต. 12) 128 หน้าต่าง, หน้าต่างกุหลาบ ศต. 15,  ระฆัง หนักร่วม 11 ตัน, ออร์แกน, นาฬิกาดาราศาสตร์
สถาปนิก: นักบุญออสวอลด์แห่งเบอร์นิเซีย
ประเภทสถาปัตย์: กางเขน
รูปแบบสถาปัตย์: กอธิคสมัยต่างๆ
ปีสร้าง: ค.ศ. 627 - ค.ศ. 637
แล้วเสร็จ: ค.ศ. 1472
ความสูงอาคาร: หอสามหอสูง 31 เมตร
อาสนวิหารยอร์ก (อังกฤษ: York Cathedral) มีชื่อเป็นทางการว่า "อาสนวิหารและคริสตจักรมหานครแห่งนักบุญเปโตรในกรุงยอร์ก" (The Cathedral and Metropolitical Church of St Peter in York) เป็นคริสต์ศาสนสถานประเภทอาสนวิหารที่สร้างเป็นแบบกอธิคที่ใหญ่ที่เป็นที่สองรองจากอาสนวิหารโคโลญในประเทศเยอรมนี ทางตอนเหนือของทวีปยุโรป อาสนวิหารยอร์กตั้งอยู่ที่เมืองยอร์กในยอร์กเชอร์ ทางตอนเหนือของ สหราชอาณาจักร เป็นโบสถ์ประจำตำแหน่งของของอาร์ชบิชอปแห่งยอร์กซึ่งเป็นตำแหน่งสูงสุดในคริสตจักรแห่งอังกฤษรองจากอาร์ชบิชอปแห่งแคนเทอร์เบอรี อาสนวิหารยอร์กถือกันว่าเป็น “high church” ของนิกายแองโกล-คาทอลิก (Anglo-Catholicism) ของคริสตจักรแองกลิคัน
อาสนวิหารมีทางเดินกลางที่สร้างแบบกอธิควิจิตร (Decorated Gothic) และหอประชุมนักบวช บริเวณร้องเพลงสวดและทางด้านหลังเป็นแบบกอธิคแบบ กอธิคสูง (Perpendicular Gothic) ทางด้านเหนือของแขนกางเขนเป็นแบบกอธิคอังกฤษตอนต้น ทางเดินกลางมีหน้าต่างเหนือบานประตูที่สร้างเมื่อ ค.ศ. 1338 และด้านตรงข้ามทางหลังวัดบริเวณชาเปลพระแม่มารีย์ มีหน้าต่างใหญ่ชื่อ “Great East Window” สร้างเสร็จเมื่อปี  ค.ศ. 1408 ซึ่งเป็นหน้าต่างประดับกระจกสีที่ใหญ่ที่สุดในโลก ทางด้านเหนือของแขนกางเขนมีหน้าต่างที่เรียกว่า “Five Sisters Window” แต่ละแกนของหน้าต่างสูงถึง 16 เมตร หรือประมาณ 9 ชั่วคน ทางด้านใต้เป็นหน้าต่างกุหลาบที่มีชื่อเสียงมาก
ประวัติ

ยอร์กมีผู้นับถือคริสต์ศาสนามาตั้งแต่ต้นคริสต์ศตวรรษที่ 4 โบสถ์คริสต์แห่งแรกที่สร้างตรงจุดนี้เป็นโบสถ์ไม้ที่สร้างอย่างเร่งด่วนในปี ค.ศ.  627 เพื่อใช้ในการทำพิธีศีลล้างบาปให้แก่เอ็ดวินพระมหากษัตริย์แห่งนอร์ทธัมเบรีย ในคริสต์ทศวรรษ 630 ก็มีการสร้างโบสถ์ที่ถาวรขึ้น ต่อมาในปี ค.ศ. 637 นักบุญออสวอลด์แห่งเบอร์นิเซียก็สร้างโบสถ์ให้เป็นหินและอุทิศให้แก่นักบุญเปโตร แต่โบสถ์ก็เสื่อมโทรมลงจนในที่สุดก็อยู่ในสภาพที่เกินกว่าที่จะซ่อมแซมได้ง่าย ๆ เมื่อมาถึงปี ค.ศ. 670 เมื่อวิลฟริดได้รับตำแหน่งเป็นประมุขของมุขมณฑลยอร์กท่านก็ได้สั่งให้ทำการบูรณปฏิสังขรณ์โครงสร้างใหม่ โรงเรียนและห้องสมุดมาก่อตั้งในคริสต์ศตวรรษที่ 8
ในปี ค.ศ. 741 อาสนวิหารก็ถูกเพลิงไหม้ทำลายลง แต่โบสถ์ที่สร้างใหม่แทนที่ก็เป็นโบสถ์ที่มีโครงสร้างที่เป็นที่น่าประทับใจมากกว่าเดิมที่มีแท่นบูชาถึงสามสิบแท่น หลังจากนั้นอาสนวิหารก็ถูกขโมยกวาดทรัพย์สินหลายครั้งโดยผู้รุกรานหลายกลุ่มและไม่มีประวัติที่ทราบแน่นนอนมาจนถึงคริสต์ศตวรรษที่ 10 เมื่อมีอาร์ชบิชอปจากคณะเบเนดิกตินหลายองค์ที่รวมทั้งนักบุญออสวอลด์ วูลฟตัน และอัลเดรดผู้เดินทางไปเวสต์มินสเตอร์แอบบีย์เพื่อไปประกอบพิธีราชาภิเษกให้แก่พระเจ้าวิลเลียมที่ 1 แห่งอังกฤษ ในปี ค.ศ. 1066 อัลเดรดเสียชีวิตปี ค.ศ. 1069 ร่างของท่านยังบรรจุอยู่ภายในอาสนวิหาร
สมุดภาพ

หอด้านตะวันตกเฉียงใต้
มองจากสวนด้านตะวันออก
หอเหนือจุดตัดระหว่างแขนกางเขนกับทางเดินกลาง
มองขึ้นไปบนหอเหนือจุดตัดระหว่างแขนกางเขนกับทางเดินกลางจากด้านใน
มองจากด้านตะวันตก
เพดานหอประชุมนักบวช
มองจากด้านหลังไปทางหอด้านตะวันตก
หน้าต่างประดับกระจกสีบรรยายเรื่องราวของพระเจ้าซโลมอน
ดูเพิ่ม

แผนผังอาสนวิหาร
โรมาเนสก์
สถาปัตยกรรมกอธิค
อาสนวิหารในสหราชอาณาจักร
หน้าต่างประดับกระจกสี
หน้าต่างกุหลาบ
นาฬิกาดาราศาสตร์
แหล่งข้อมูลอื่น

อาสนวิหารยอร์กเว็บไซต์ (อังกฤษ)
ภาพอาสนวิหารยอร์ก (อังกฤษ)
| ด ค กอาสนวิหารในอังกฤษ |
| --- | --- |
 อาสนวิหารเบอร์มิงแฮม  อาสนวิหารบริสตอล  อาสนวิหารแคนเทอร์เบอรี  อาสนวิหารเชล์มฟอร์ด  อาสนวิหารชิชิสเตอร์  อาสนวิหารโคเวนทรี  อาสนวิหารดาร์บี  อาสนวิหารอีลี  อาสนวิหารเอ็กซิเตอร์  อาสนวิหารยิบรอลตาร์  อาสนวิหารกลอสเตอร์  อาสนวิหารกิลด์ฟอร์ด  อาสนวิหารเฮริฟอร์ด  อาสนวิหารเลสเตอร์  อาสนวิหารลิคฟิลด์  อาสนวิหารลิงคอล์น  อาสนวิหารนักบุญเปาโล  อาสนวิหารนอริช  อาสนวิหารอ๊อกซฟอร์ด  อาสนวิหารปีเตอร์บะระ  อาสนวิหารพอร์ทสมัธ  อาสนวิหารรอเชสเตอร์  อาสนวิหารซอลส์บรี  อาสนวิหารซัทเธิค  อาสนวิหารนักบุญออลบัน  อาสนวิหารเซนต์เอ็ดมันส์บรี  อาสนวิหารแสตนลีย์  อาสนวิหารทรูโร  อาสนวิหารเว็ลส์  อาสนวิหารวินเชสเตอร์  อาสนวิหารวุร์สเตอร์  อาสนวิหารเวสต์มินสเตอร์  อาสนวิหารแบล็คเบิร์น  อาสนวิหารแบร็ดฟอร์ด  อาสนวิหารคาร์ไล  อาสนวิหารเชสเตอร์  อาสนวิหารเดอรัม  อาสนวิหารลิเวอร์พูล  อาสนวิหารแมนเชสเตอร์  อาสนวิหารนิวคาสเซิล  อาสนวิหารพีล  อาสนวิหารริพพอน  อาสนวิหารเชฟฟิลด์  อาสนวิหารเซาท์เวล  อาสนวิหารเวกฟีลด์  อาสนวิหารยอร์ก 
 คริสต์ศาสนสถาน  แผนผังอาสนวิหาร  สถาปัตยกรรมการก่อสร้างอาสนวิหารในยุโรปตะวันตก  สถาปัตยกรรมการก่อสร้างอาสนวิหารในอังกฤษในยุคกลาง
อาสนวิหารปีเตอร์บะระ

| อาสนวิหารปีเตอร์บะระ |
| --- | --- |
คริสตจักรอาสนวิหารเซนต์ปีเตอร์, เซนต์พอล และเซนต์แอนดรูว์

th
52°34′21″N 0°14′20″W﻿ / ﻿52.5725°N 0.238889°W﻿ / 52.5725; -0.238889
ที่ตั้ง: ปีเตอร์บะระ เคมบริดจ์เชอร์
ประเทศ: อังกฤษ
นิกาย: คริสตจักรแห่งอังกฤษ
นิกายเดิม: โรมันคาทอลิก
เว็บไซต์: อาสนวิหารปีเตอร์บะระ
ประวัติ
อุทิศแก่: นักบุญเปโตร, นักบุญเปาโล, นักบุญอันดรูว์
เสกเมื่อ: 1238
สถาปัตยกรรม
รูปแบบสถาปัตย์: โรมาเนสก์/กอทิก
ปีสร้าง: 1118–1237
โครงสร้าง
เนฟยาว: 147 เมตร
ความสูงอาคาร: 44 เมตร
จำนวนหอคอย: 4
จำนวนยอดแหลม: 2
การปกครอง
มุขมณฑล: ปีเตอร์บะระ (ตั้งแต่ 1542)
แขวง: แคนเทอร์เบอรี
นักบวช
มุขนายก: Donald Allister
เจ้าคณะ: Chris Dalliston
รองเจ้าคณะ: Tim Alban Jones (รองดีน)
ผู้นำสวด: Rowan C. Williams
Canon(s): ว่างหนึ่งตำแหน่ง
Canon Missioner: Steve Benoy (แต่งตั้ง)
ฆราวาส
ผู้อำนวยการเพลง: Tansy Castledine
นักออร์แกน: David Humphreys (Assistant Director of Music) Adam Wilson (Organ Scholar)
อาสนวิหารปีเตอร์บะระ (อังกฤษ: Peterborough Cathedral มีชื่อเต็มว่า คริสตจักรอาสนวิหารเซนต์ปีเตอร์, เซนต์พอล และเซนต์แอนดรูว์ (Cathedral Church of St Peter, St Paul and St Andrew) เป็นอาสนวิหารของคริสตจักรแห่งอังกฤษ สร้างอุทิศนักบุญซีโมนเปโตร นักบุญเปาโลอัครทูต และนักบุญอันดรูว์ ที่มีรูปปั้นอยู่บนจั่วสามจั่วด้านหน้าของอาสนวิหาร เป็นโบสถ์แม่ประจำมุขฆมณฑลปีเตอร์บะระในภาคแคนเทอร์เบอรีที่ตั้งอยู่ที่เมืองปีเตอร์บะระ ประเทศอังกฤษ สถาปัตยกรรมที่เห็นอยู่ในปัจจุบันเป็นแบบโรมาเนสก์ และกอทิก 
อาสนวิหารปีเตอร์บะระห์เดิมก่อตั้งขึ้นในสมัยแซ็กซอนสถาปัตยกรรมส่วนใหญ่เป็นแบบนอร์มันหลังจากการก่อสร้างใหม่ในคริสต์ศตวรรษที่ 12 ปีเตอร์บะระห์ก็เช่นเดียวกับอาสนวิหารเดอรัมและอาสนวิหารอีลี ที่เป็นสิ่งก่อสร้างจากคริสต์ศตวรรษที่ 12 ในอังกฤษที่ไม่ได้รับการเปลี่ยนแปลงทางสถาปัตยกรรมมากนักแม้ว่าจะได้รับการขยายต่อเติมและการบูรณปฏิสังขรณ์ต่อมาหลายครั้งก็ตาม
อาสนวิหารปีเตอร์บะระห์มีชื่อเสียงว่ามีด้านหน้าที่สร้างแบบสถาปัตยกรรมกอทิกแบบอังกฤษอย่างเด่นชัด ที่มีประตูโค้งใหญ่มหึมาที่ไม่มีสิ่งก่อสร้างใดที่สร้างเช่นเดียวกันนั้นมาก่อน หรือสร้างตามมา ลักษณะที่ปรากฏเป็นเชิงที่ไม่สมมาตร เพราะหอหนึ่งในสองหอที่สูงขึ้นมาหลังด้านหน้านสร้างไม่เสร็จ แต่จะมองเห็นได้ก็จากระยะทางไกลจากตัวอาสนวิหารเท่านั้น
ระเบียงภาพ

แผนผังอาสนวิหารแบบกางเขน
แขนกางเขนแสดงให้เห็นหน้าต่างลักษณะสถาปัตยกรรมนอร์มัน
ทางเดินกลาง
แขนกางเขนด้านใต้
ช่องทางเดินทางด้านใต้ของบริเวณร้องเพลงสวด
เพดานทาสี
จรมุขด้านหลังบริเวณร้องเพลงสวด
เพดานพัดด้านหลังบริเวณร้องเพลงสวด
หน้าต่างประดับกระจกสี
ปุ่มหินพระแม่มารี
ดูเพิ่ม

อาสนวิหารในสหราชอาณาจักร
สถาปัตยกรรมการก่อสร้างอาสนวิหารในยุโรปตะวันตก
ส่วนประกอบของคริสต์ศาสนสถาน
แผนผังอาสนวิหาร (ผังแสดงส่วนประกอบต่างๆ ของวัด)
อาสนวิหาร
สถาปัตยกรรมกอธิค
สถาปัตยกรรมนอร์มัน
อ่านเพิ่ม

Peterborough Cathedral, 2001– 2006 : from devastation to restoration, Michael Bunker and Paul Binski, Paul Holberton Publishing, London (2006), ISBN 978-1-903470-55-8
Peterborough Abbey, (2001), ISBN 0-7123-4710-0
แหล่งข้อมูลอื่น

Peterborough Cathedral The cathedral's website
The Cathedral Church of Peterborough, by W.D. Sweeting, at Project Gutenberg
The New Guide to Peterborough Cathedral, by George S. Phillips, at Project Gutenberg
Peterborough Cathedral – The Complete Geometry 1100–1500
Pictures of Peterborough
Bill Thayer's site
Peterborough Cathedral on Skyscrapernews.com เก็บถาวร 2012-10-21 ที่ เวย์แบ็กแมชชีน
Peterborough Cathedral ที่ฐานข้อมูลโครงสร้าง (Structurae)
Adrian Fletcher’s Paradoxplace Peterborough Cathedral Pages – Photos
Flickr images tagged Peterborough Cathedral
The Hedda Stone and Peterborough Cathedral at the Cambridge Military History Website
| ด ค กอาสนวิหารในอังกฤษ |
| --- | --- |
 อาสนวิหารเบอร์มิงแฮม  อาสนวิหารบริสตอล  อาสนวิหารแคนเทอร์เบอรี  อาสนวิหารเชล์มฟอร์ด  อาสนวิหารชิชิสเตอร์  อาสนวิหารโคเวนทรี  อาสนวิหารดาร์บี  อาสนวิหารอีลี  อาสนวิหารเอ็กซิเตอร์  อาสนวิหารยิบรอลตาร์  อาสนวิหารกลอสเตอร์  อาสนวิหารกิลด์ฟอร์ด  อาสนวิหารเฮริฟอร์ด  อาสนวิหารเลสเตอร์  อาสนวิหารลิคฟิลด์  อาสนวิหารลิงคอล์น  อาสนวิหารนักบุญเปาโล  อาสนวิหารนอริช  อาสนวิหารอ๊อกซฟอร์ด  อาสนวิหารปีเตอร์บะระ  อาสนวิหารพอร์ทสมัธ  อาสนวิหารรอเชสเตอร์  อาสนวิหารซอลส์บรี  อาสนวิหารซัทเธิค  อาสนวิหารนักบุญออลบัน  อาสนวิหารเซนต์เอ็ดมันส์บรี  อาสนวิหารแสตนลีย์  อาสนวิหารทรูโร  อาสนวิหารเว็ลส์  อาสนวิหารวินเชสเตอร์  อาสนวิหารวุร์สเตอร์  อาสนวิหารเวสต์มินสเตอร์  อาสนวิหารแบล็คเบิร์น  อาสนวิหารแบร็ดฟอร์ด  อาสนวิหารคาร์ไล  อาสนวิหารเชสเตอร์  อาสนวิหารเดอรัม  อาสนวิหารลิเวอร์พูล  อาสนวิหารแมนเชสเตอร์  อาสนวิหารนิวคาสเซิล  อาสนวิหารพีล  อาสนวิหารริพพอน  อาสนวิหารเชฟฟิลด์  อาสนวิหารเซาท์เวล  อาสนวิหารเวกฟีลด์  อาสนวิหารยอร์ก 
 คริสต์ศาสนสถาน  แผนผังอาสนวิหาร  สถาปัตยกรรมการก่อสร้างอาสนวิหารในยุโรปตะวันตก  สถาปัตยกรรมการก่อสร้างอาสนวิหารในอังกฤษในยุคกลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 2 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  Structurae
อาสนวิหารเอ็กซิเตอร์

| อาสนวิหารเซนต์ปีเตอร์ อุทิศแก่นักบุญซีโมนเปโตร |
| --- | --- |
Exeter Cathedral
ด้านหน้า หรือ ด้านเวสต์ฟรอนท์

50°43′20″N 3°31′46″W﻿ / ﻿50.722313°N 3.529561°W﻿ / 50.722313; -3.529561
ที่ตั้ง: เอ็กซิเตอร์
ประเทศ: สหราชอาณาจักร
นิกาย: แองกลิคัน
เว็บไซต์: อาสนวิหารเอ็กซิเตอร์
สถานะ: อาสนวิหาร
เหตุการณ์: เพดานโค้งยาวที่สุดในอังกฤษ, ออร์แกน, ปุ่มหิน, นาฬิกาดาราศาสตร์
ประเภทสถาปัตย์: กางเขน
รูปแบบสถาปัตย์: โรมานเนสก์และกอธิค
ปีสร้าง: ค.ศ. 1050
แล้วเสร็จ: ค.ศ. 1400
สร้างด้วยหินอ่อนท้องถิ่นจากเพอร์เบ็ค
อาสนวิหารเซนต์ปีเตอร์ที่เอ็กซิเตอร์ (อังกฤษ: Cathedral Church of Saint Peter at Exeter) หรือ อาสนวิหารเอ็กซิเตอร์ (Exeter Cathedral) เป็นอาสนวิหารแองกลิคันตั้งอยู่ที่เมืองเอ็กซีเตอร์ เทศมณฑลเดวอน ประเทศอังกฤษ เป็นที่ตั้งอาสนะของบิชอปแห่งเอ็กซิเตอร์ สิ่งก่อสร้างปัจจุบันสร้างเสร็จ เมื่อประมาณปี ค.ศ. 1400
สิ่งที่น่าสนใจ

อาสนวิหารเอ็กซีเตอร์เป็นอาสนวิหารที่มีเพดานโค้ง ที่ไม่มีสิ่งกีดขวางที่ยาวที่สุดในสหราชอาณาจักร
มีคาเทดรา หรือ อาสนะของบิชอป (Bishop's throne) แกะด้วยไม้เป็นที่นั่งภายใต้ซุ้มที่ใหญ่โตสวยงาม สามารถถอดเป็นชิ้นๆ ได้
มี “ระเบียงนักดนตรี” (Minstrels' gallery) สร้างในสมัยคริสต์ศตวรรษที่ 14 ประกอบด้วยประติมากรรมรูปทูตสวรรค์ 12 องค์ยืนเล่นเครื่องดนตรีที่นิยมกันในสมัยนั้น
มีหินที่เป็นตัวเชื่อมบนหลังคาโค้งที่เรียกกันว่า “ปุ่มหิน” ที่น่าสนใจหลายก้อน แต่ละก้อนมีน้ำหนักเป็นตัน และจะแกะเป็นเรื่องราวที่น่สนใจ โดยเฉพาะก้อนหนื่งที่เป็นบรรยายการฆาตกรรมทอมัส เบ็กเก็ต อาร์ชบิชอปแห่งแคนเทอร์เบอรีในปีค.ศ. 1170 ในรัชสมัยพระเจ้าเฮนรีที่ 2
ดูเพิ่ม

อาสนวิหารในสหราชอาณาจักร
แหล่งข้อมูลอื่น

เว็บไซต์ของอาสนวิหารเอ็กซีเตอร์
| ด ค กอาสนวิหารในอังกฤษ |
| --- | --- |
 อาสนวิหารเบอร์มิงแฮม  อาสนวิหารบริสตอล  อาสนวิหารแคนเทอร์เบอรี  อาสนวิหารเชล์มฟอร์ด  อาสนวิหารชิชิสเตอร์  อาสนวิหารโคเวนทรี  อาสนวิหารดาร์บี  อาสนวิหารอีลี  อาสนวิหารเอ็กซิเตอร์  อาสนวิหารยิบรอลตาร์  อาสนวิหารกลอสเตอร์  อาสนวิหารกิลด์ฟอร์ด  อาสนวิหารเฮริฟอร์ด  อาสนวิหารเลสเตอร์  อาสนวิหารลิคฟิลด์  อาสนวิหารลิงคอล์น  อาสนวิหารนักบุญเปาโล  อาสนวิหารนอริช  อาสนวิหารอ๊อกซฟอร์ด  อาสนวิหารปีเตอร์บะระ  อาสนวิหารพอร์ทสมัธ  อาสนวิหารรอเชสเตอร์  อาสนวิหารซอลส์บรี  อาสนวิหารซัทเธิค  อาสนวิหารนักบุญออลบัน  อาสนวิหารเซนต์เอ็ดมันส์บรี  อาสนวิหารแสตนลีย์  อาสนวิหารทรูโร  อาสนวิหารเว็ลส์  อาสนวิหารวินเชสเตอร์  อาสนวิหารวุร์สเตอร์  อาสนวิหารเวสต์มินสเตอร์  อาสนวิหารแบล็คเบิร์น  อาสนวิหารแบร็ดฟอร์ด  อาสนวิหารคาร์ไล  อาสนวิหารเชสเตอร์  อาสนวิหารเดอรัม  อาสนวิหารลิเวอร์พูล  อาสนวิหารแมนเชสเตอร์  อาสนวิหารนิวคาสเซิล  อาสนวิหารพีล  อาสนวิหารริพพอน  อาสนวิหารเชฟฟิลด์  อาสนวิหารเซาท์เวล  อาสนวิหารเวกฟีลด์  อาสนวิหารยอร์ก 
 คริสต์ศาสนสถาน  แผนผังอาสนวิหาร  สถาปัตยกรรมการก่อสร้างอาสนวิหารในยุโรปตะวันตก  สถาปัตยกรรมการก่อสร้างอาสนวิหารในอังกฤษในยุคกลาง
อาสนวิหารอีลี

| อาสนวิหารอีลี |
| --- | --- |
Cathedral Church of the Holy and Undivided Trinity
อาสนวิหารอีลีมองจากฝั่งตะวันออกเฉียงใต้
อาสนวิหารอีลีที่ตั้งในแคมบริดจ์เชอร์
52°23′55″N 0°15′51″E﻿ / ﻿52.398611°N 0.264167°E﻿ / 52.398611; 0.264167
ที่ตั้ง: อีลี, แคมบริดจ์เชอร์
ประเทศ: อังกฤษ
นิกาย: คริสตจักรแห่งอังกฤษ
จารีต: Broad church
เว็บไซต์: www.elycathedral.org
ประวัติ
อุทิศแก่: ตรีเอกภาพ
สถาปัตยกรรม
รูปแบบสถาปัตย์: โรมานเนสก์และกอธิค
ปีสร้าง: ค.ศ. 1083–1375
โครงสร้าง
อาคารยาว: 163.7 เมตร
ความสูงอาคาร: 66 เมตร
เนฟสูง: 21.9 เมตร
จำนวนหอคอย: 2
ความสูงหอคอย: 66 เมตร (หอตะวันตก), 52 เมตร (หอโคม)
ระฆัง: 5 (แขวนที่หอตะวันตก; ใช้เป็นนาฬิกา)
การปกครอง
มุขมณฑล: อีลี (ตั้งแต่ 1109)
แขวง: แคนเทอร์เบอรี
นักบวช
มุขนายก: สตีเฟน คอนเวย์ Dagmar Winter (Suffragan Bishop)
เจ้าคณะ: มาร์ก บอนนีย์
ผู้นำสวด: เจมส์ การ์ราร์ด
Canon(s): James Reveley, เจสสิกา มาร์ติน (IME)
ฆราวาส
ผู้อำนวยการเพลง: เอ็ดมันด์ อัลด์เฮาส์
นักออร์แกน: เกล็น เดมป์ซีย์
อาสนวิหารอีลี (อังกฤษ: Ely Cathedral) มีชื่อเป็นทางการว่า The Cathedral Church of the Holy and Undivided Trinity of Ely เป็นอาสนวิหารนิกายอังกลิคันของสังฆมลฑลของบาทหลวงแห่งอีลี ตั้งอยู่ที่เมืองอีลี, เคมบริดจ์เชอร์, ในสหราชอาณาจักร สถาปัตยกรรมที่เห็นอยู่ในปัจจุบันเป็นแบบกอธิค อาสนวิหารเป็นที่รู้จักกันในท้องถิ่นว่า “เรือแห่งเฟ็น” เพราะอาสนวิหารตั้งเด่นอยู่บนบริเวณที่ราบที่เห็นได้แต่ใกล
คริสต์ศาสนสถานเดิมที่สุดก่อตั้งโดยเอเธลเดรดา (Etheldreda) พระธิดาของพระเจ้าแผ่นดินแองโกล-แซ็กซอน เอเธลเดรดาได้ที่ดินมาจากทอนดเบิร์คท์ (Tondberct) สามีคนแรกผู้เป็นหัวหน้ากีเวียนส์ใต้ (South Gyrvians) และหลังจากการแต่งงานครั้งที่สองกับเอกรฟริด (Eegrfrid) เจ้าชายจากนอร์ทธัมเบรียสิ้นสุดลงก็ได้ก่อตั้งสำนักสงฆ์ที่นั่นเมื่อ ค.ศ. 673 เมื่อเอเธลเดรดาสิ้นชีวิต ก็มีการสร้างอนุสรณ์ให้ในวัดแซ็กซอนที่เดียวกัน สำนักสงฆ์และเมืองอีลีถูกทำลายโดยการรุกรานของชาวเดนส์ระหว่างปี ค.ศ 869 ถึง 870 สำนักสงฆ์เบ็นเนดิคตินถูกสร้างขึ้นแทนที่ วัดเดิมได้รับเลื่อนขึ้นเป็นอาสนวิหารเมื่อ ค.ศ 1109 เมื่ออีลีได้รับเลื่อนเป็นสังฆมลฑลอิสระจากสังฆมลฑลลิงคอล์น
อาสนวิหารอีลีเป็นสถานที่ท่องเที่ยวหลัก โดยมีผู้เข้าชมประมาณ 250,000 คนต่อปี และสนับสนุนการบริการตอนเช้าและตอนเย็น
ดูเพิ่ม

คริสต์ศาสนสถาน
สถาปัตยกรรมกอธิค
สถาปัตยกรรมโรมาเนสก์
อาสนวิหารในสหราชอาณาจักร
แผนผังอาสนวิหาร
สถาปัตยกรรมการก่อสร้างอาสนวิหารในยุโรปตะวันตก
อ่านเพิ่ม

W. E. Dickson. Ely Cathedral (Isbister & Co., 1897).
Richard John King. Handbook to the Cathedrals of England — Vol. 3, (John Murray, 1862).
D. J. Stewart. On the architectural history of Ely cathedral (J. Van Voorst, 1868).
Peter Meadows and Nigel Ramsay, eds., A History of Ely Cathedral (The Boydell Press, 2003).
Lynne Broughton, Interpreting Ely Cathedral (Ely Cathedral Publications, 2008).
John Maddison, Ely Cathedral: Design and Meaning (Ely Cathedral Publications, 2000).
Janet Fairweather, trans., Liber Eliensis: A History of the Isle of Ely from the Seventh Century to the Twelfth Compiled by a Monk of Ely in the Twelfth Century (The Boydell Press, 2005).
Peter Meadows, ed., Ely: Bishops and Diocese, 1109–2009 (The Boydell Press, 2010).
แหล่งข้อมูลอื่น

Descriptive tour of Ely Cathedral เก็บถาวร 2015-03-26 ที่ เวย์แบ็กแมชชีน
The Stained Glass Museum at Ely Cathedral
A history of the choristers of Ely Cathedral
Flickr images tagged Ely Cathedral
Discussion of the lady chapel by Janina Ramirez and Will Shank: Art Detective Podcast, 20 Feb 2017
| ด ค กอาสนวิหารในอังกฤษ |
| --- | --- |
 อาสนวิหารเบอร์มิงแฮม  อาสนวิหารบริสตอล  อาสนวิหารแคนเทอร์เบอรี  อาสนวิหารเชล์มฟอร์ด  อาสนวิหารชิชิสเตอร์  อาสนวิหารโคเวนทรี  อาสนวิหารดาร์บี  อาสนวิหารอีลี  อาสนวิหารเอ็กซิเตอร์  อาสนวิหารยิบรอลตาร์  อาสนวิหารกลอสเตอร์  อาสนวิหารกิลด์ฟอร์ด  อาสนวิหารเฮริฟอร์ด  อาสนวิหารเลสเตอร์  อาสนวิหารลิคฟิลด์  อาสนวิหารลิงคอล์น  อาสนวิหารนักบุญเปาโล  อาสนวิหารนอริช  อาสนวิหารอ๊อกซฟอร์ด  อาสนวิหารปีเตอร์บะระ  อาสนวิหารพอร์ทสมัธ  อาสนวิหารรอเชสเตอร์  อาสนวิหารซอลส์บรี  อาสนวิหารซัทเธิค  อาสนวิหารนักบุญออลบัน  อาสนวิหารเซนต์เอ็ดมันส์บรี  อาสนวิหารแสตนลีย์  อาสนวิหารทรูโร  อาสนวิหารเว็ลส์  อาสนวิหารวินเชสเตอร์  อาสนวิหารวุร์สเตอร์  อาสนวิหารเวสต์มินสเตอร์  อาสนวิหารแบล็คเบิร์น  อาสนวิหารแบร็ดฟอร์ด  อาสนวิหารคาร์ไล  อาสนวิหารเชสเตอร์  อาสนวิหารเดอรัม  อาสนวิหารลิเวอร์พูล  อาสนวิหารแมนเชสเตอร์  อาสนวิหารนิวคาสเซิล  อาสนวิหารพีล  อาสนวิหารริพพอน  อาสนวิหารเชฟฟิลด์  อาสนวิหารเซาท์เวล  อาสนวิหารเวกฟีลด์  อาสนวิหารยอร์ก 
 คริสต์ศาสนสถาน  แผนผังอาสนวิหาร  สถาปัตยกรรมการก่อสร้างอาสนวิหารในยุโรปตะวันตก  สถาปัตยกรรมการก่อสร้างอาสนวิหารในอังกฤษในยุคกลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ สถานที่  Structurae
อาเทอร์ มิลเลอร์

| อาเทอร์ มิลเลอร์ |
| --- | --- |

เกิด: อาเทอร์ แอชเชอร์ มิลเลอร์ 17 ตุลาคม ค.ศ. 1915(1915-10-17) Harlem, New York City, United States
เสียชีวิต: กุมภาพันธ์ 10, 2005(2005-02-10) (89 ปี) Roxbury, Connecticut, United States
อาชีพ: Playwright, essayist
สัญชาติ: อเมริกัน
จบจาก: University of Michigan
ผลงานที่สำคัญ: Death of a Salesman The Crucible A View from the Bridge
รางวัลสำคัญ: Pulitzer Prize for Drama (1949) Kennedy Center Honors (1984) Praemium Imperiale (2001)
คู่สมรส: Mary Grace Slattery (1940–1956; 2 children) Marilyn Monroe (1956–1961) Inge Morath (1962–2002; her death; 2 children)
บุตร: Jane Robert Rebecca Daniel
ญาติ: Joan Copeland (sister) Kermit Miller (brother)

ลายมือชื่อ: 
อาเทอร์ แอชเชอร์ มิลเลอร์ (อังกฤษ: Arthur Asher Miller: 17 ตุลาคม ค.ศ. 1915 – 10 กุมภาพันธ์ ค.ศ. 2005) เป็นนักเขียนบทละครและบทเรียงความชาวยิว-อเมริกัน เขามีผลงานโดดเด่นในละครเวที เขียนบทละครเช่นเรื่อง  All My Sons (1947), Death of a Salesman (1949), The Crucible (1953) และ A View from the Bridge (1 องก์, 1955; แก้ไข 2 องก์, 1956)
อาหารจานหลัก

อาหารจานหลัก (อังกฤษ: main course) เป็นจานหลักในมื้ออาหารที่มีหลายจาน มักรับประทานหลังอาหารจานแรก (entrée)
การใช้

ในสหรัฐและแคนาดา (ยกเว้นรัฐเกแบ็ก) อาหารจานหลักอาจเรียกว่า อ็องเทร ส่วนชาวเกแบ็กที่พูดภาษาอังกฤษใช้ความหมายตามชาวฝรั่งเศส
การเสิร์ฟ

อาหารจานหลักมักเป็นจานที่หนักที่สุดและมีความซับซ้อนที่สุดในเมนู ส่วนประกอบหลักมักเป็นเนื้อสัตว์, ปลา หรือแหล่งโปรตีนอื่น มักรับประทานต่อจากอาหารเรียกน้ำย่อย ซุป หรือสลัด และตามด้วยของหวาน ด้วยเหตุนี้บางครั้งอาหารจานหลักอาจเรียกว่า "อาหารจานเนื้อ" (meat course)
บรรณานุกรม

Vergé, Roger (1996). The Main Course. Weidenfeld & Nicolson. ISBN 0-297-83638-2. สืบค้นเมื่อ May 25, 2017.
สเต๊กเนื้อสันนอกอาจเป็นอาหารจานหลักในมื้ออาหาร
อาวเวอร์ซอง (เพลงเทย์เลอร์ สวิฟต์)

Error ซิงเกิลโดยเทย์เลอร์ สวิฟต์
"อาวเวอร์ซอง" (อังกฤษ: Our Song) เป็นเพลงแนวคันทรีของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนโดยสวิฟต์ และผลิตโดยนาธาน แชปแมน เพลงออกจำหน่ายวันที่ 9 กันยายน ค.ศ. 2007 ผ่านสังกัดบิกแมชีนเรเคิดส์ เป็นซิงเกิลที่สามจากอัลบั้ม เทย์เลอร์ สวิฟต์ (2006) สวิฟต์แต่งเพลง "อาวเวอร์ซอง" เข้าประกวดพรสวรรค์ในขณะเรียนไฮสกูลชั้นปีที่ 1 เล่าเรื่องเกี่ยวกับคนรักหนุ่มคนที่เธอยังไม่เคยได้เขียนเพลงให้ หลังจากเธอนึกได้ถึงความนิยมในหมู่เพื่อนร่วมห้อง เพลงจึงถูกบรรจุในอัลบั้มด้วย เพลงมีจังหวะแบบอัปเทมโป บรรเลงนำโดยกีตาร์แบนโจ และเนื้อเพลงเล่าเรื่องเกี่ยวกับคู่รักหนุ่มสาวที่ใช้เหตุการณ์พิเศษที่สำคัญในชีวิต
"อาวเวอร์ซอง" พบกับคำสรรเสริญจากนักวิจารณ์ บางกลุ่มมองว่าเป็นหนึ่งในซิงเกิลที่ดีที่สุดของสวิฟต์ และประสบความสำเร็จเชิงพาณิชย์ เพลงติดชาร์ตสามสิบอันดับแรกบนชาร์ตแคนาเดียนฮอต 100 และยี่สิบอันดับแรกบนชาร์ตบิลบอร์ดฮอต 100 ในสหรัฐอเมริกา เพลงนี้เป็นซิงเกิลแรกที่ขึ้นอันดับหนึ่งบนชาร์ตบิลบอร์ดฮอตเพลงคันทรียาวนาน 6 สัปดาห์ และได้รับการรับรองระดับแพลตินัมสามครั้งจากสมาคมผู้ประกอบกิจการเพลงของสหรัฐอเมริกา (RIAA) มิวสิกวิดีโอเพลง "อาวเวอร์ซอง" กำกับโดยเทรย์ แฟนจอย และเสนอสวิฟต์ร้องเพลงในฉากต่าง ๆ รวมถึงหน้ามุข มิวสิกวิดีโอได้เข้าชิงรางวัล "วิดีโอแห่งปี" และ "วิดีโอเพลงผู้หญิงแห่งปี" ในงานประกาศรางวัลซีเอ็มทีมิวสิกอะวอดส์ 2008 สวิฟต์แสดงเพลงในหลายสถานที่ ตั้งแต่ยังเล่นเป็นนักร้องเปิดคอนเสิร์ตในทัวร์คอนเสิร์ตของศิลปินคันทรี เธอยังนำเพลงไปแสดงในทัวร์คอนเสิร์ตครั้งแรกของเธอ เฟียร์เลสทัวร์ (2009–10)
เบื้องหลัง

สวิฟต์แต่งเพลง "อาวเวอร์ซอง" ด้วยตนเองเพื่องานประกวดร้องเพลงขณะเรียนชั้นปีที่หนึ่งในไฮสกูลโดยไม่ได้ตั้งใจจะนำมาใส่ในอัลบั้มแรกของเธอ เธอคิดว่าเพลงนี้เหมาะสมกับงานประกวดร้องเพลง เพลงที่เธอแต่งจะต้องมีจังหวะสนุกและเกี่ยวข้องกับเพื่อนร่วมชั้นของเธอ "ฉันแต่งเพลงเกี่ยวกับผู้ชายที่ฉันเคยคบหา และสาเหตุที่ไม่มีเพลงของเรา ดังนั้นฉันจึงแต่งให้เราเพลงหนึ่ง" เธอกล่าว การแต่งเพลง เช่นเดียวกับเพลง "ทิม แม็กกรอว์" เธอใช้เวลาประมาณ 20 นาที หลายเดือนต่อมาเธอแสดงเพลงนี้ในงานประกวดร้องเพลง เพื่อนของเธอบางคนบอกเธอว่าพวกเขาชอบเพลงที่เธอใช้ประกวด ซึ่งร้องไม่กี่ท่อน "พวกเขาเพิ่งได้ยินครั้งแรก ฉันจึงคิดว่ามันต้องมีอะไรสักอย่างในเพลง" สวิฟต์ระลึก ขณะเลือกเพลงเพื่อบันทึกเสียงลงอัลบั้มเทย์เลอร์ สวิฟต์ สวิฟต์เตรียมเพลง "อาวเวอร์ซอง" รอไว้ และยืนกรานกับโปรดิวเซอร์ครั้งแล้วครั้งเล่าให้อัดเพลงนี้กับเธอ เธออ้างว่าเธอ "รู้ว่ามีอะไรบางอย่างในเพลง" เธอปิดท้ายว่า "ฉันคิดว่ามันต้องมีเวทมนตร์ที่ทำให้เพลงฟังดูน่ากระโดดตาม" สวิฟต์กล่าวว่าเธออยากให้เพลงนี้เป็นเพลงสุดท้ายในอัลบั้ม เทย์เลอร์ สวิฟต์ เนื่องจากเนื้อเพลงท่อนสุดท้ายมีการร้องซ้ำด้วยวลีว่า "เล่นอีกครั้ง" (Play it again) โดยเธอคิดว่ามันจะเป็นการขอให้ผู้ฟังเล่นเพลงในอัลบั้มนี้ซ้ำอีกครั้ง ผู้บริหารสังกัดบิกแมชีนเรเคิดส์เลือกเพลง "อาวเวอร์ซอง" เป็นซิงเกิลที่สามจากอัลบั้มเทย์เลอร์ สวิฟต์ ซึ่งสวิฟต์รู้สึกทั้งประหลาดใจ และดีใจเมื่อรู้เช่นนั้น
การจัดวางองค์ประกอบเพลง

"อาวเวอร์ซอง" เป็นเพลงแนวคันทรี ความยาว 3 นาที 24 วินาที มีอัตราจังหวะอย่างง่าย (simple time) และเทมโป 96 จังหวะต่อนาที อย่างไรก็ตาม ฌอน ดูลีย์ จากอะเบาต์ดอตคอมบรรยายถึงเพลง "อาวเวอร์ซอง" ว่าเป็นเพลงจังหวะปานกลางที่ฟังดูคล่องแคล่ว เพลงแต่งด้วยคีย์ดีเมเจอร์ (D major) และเสียงของสวิฟต์กว้างหนึ่งช่วงอ็อกเทฟ ตั้งแต่ G3 ถึง B4 โจดี โรเซน จากนิตยสารสแลนต์แมกกาซีน มองการร้องเพลงของสวิฟต์ว่า มีเสียงดังแหลม (twangful) คอร์ดของเพลงดำเนินตามลำดับ D–Em7–G–A เครื่องดนตรีหลัก ๆ คือแบนโจ และมีบรรเลงฟิดเดิลเดี่ยว หลังจากจบท่อนเบรก
เนื้อเพลงบรรยายในมุมมองบุคคลที่หนึ่ง ในท่อนเวิร์สแรก ตัวเอกตระหนักว่าเธอและเพื่อนชายไม่มีเพลงของตนเองขณะที่เขากำลังขับรถ คู่รักจึงนำเหตุการณ์ต่าง ๆ ในชีวิตในเพลงทั่วไปมาใส่ในท่อนรีเฟรน เหตุการณ์เหล่านั้นถูกเล่าอย่างละเอียดและมีฉากปิดประตูเพื่อแอบหนีออกไปตอนดึกด้วย ดูลีย์ระบุว่าในเพลง สวิฟต์มีบทบาทเป็นผู้บรรยาย
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | Platinum | 80,000* |
| United States (RIAA) | 4× Platinum | 4,000,000‡ |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว